ન્યુયોર્ક, 29 ઑક્ટોબરઃ અમેરિકામાં તોફાન સૅન્ડીએ માત્ર સામાન્ય જનજીવનને જ પ્રભાવિત નથી કર્યું, પરંતુ તેના કારણે રાષ્ટ્રપતિ પદની ચૂંટણીને પણ અસર પહોંચી છે. આગામી છ નવેમ્બરના રોજ અમેરિકામાં રાષ્ટ્રપતિ પદની ચૂંટણી થવાની છે, જેને લઇને બન્ને રાષ્ટ્રપતિ પદના ઉમેદવારો દ્વારા ચૂંટણી પ્રચાર જોર-શોરમાં ચાલી રહ્યો હતો, જો કે સેંડી નામના તોફાને આ ચૂંટણી પ્રચારને પણ અસર પહોંચાડી છે. માહિતી અનુસાર ઓબામા અને રોમનીએ પોતાના ચૂંટણી પ્રચાર અભિયાનને રદ કરવાની ફરજ પડી છે.